ສະຫະປະຊາຊາດ ໃຫ້ຄວາມໝັ້ນໃຈຊໍ້າອີກ ແກ່ມຽນມາ
ສະຫະປະຊາຊາດໃຫ້ຄໍາໜັ້ນສັນຍາ ທີ່ຈະໃຫ້ການຊ່ອຍເຫລືອ ແກ່ມຽນມາ ໃນການດໍາເນີນຄວາມພະຍາຍາມ ເພື່ອທໍາການປະຕິຮູບນັ້ນ.
ໃນຂະນະດຽວກັນ ເຈົ້າໜ້າທີ່ຂັ້ນສູງສຸດຂອງສະຫະປະຊາຊາດທ່ານນຶ່ງໄດ້ໃຫ້ຄວາມໝັ້ນ ໃຈແກ່ບັນດາເຈົ້າໜ້າທີ່ມຽນມາວ່າ ຄໍາໝັ້ນໝາຍຂອງສະຫະປະຊາຊາດຕໍ່ການສະໜັບສະ ໜຸນການປະຕິຮູບຕ່າງໆໃນມຽນມານັ້ນ ແມ່ນໜັກແໜ້ນ ຮອງເລຂາທິການໃຫຍ່ສະຫະປະຊາຊາດ ທ່ານ Vijay Nambiar ໄດ້ຖະແຫລງຕໍ່ກອງ ປະຊຸມວ່າດ້ວຍການພັດທະນານະໂຍບາຍ ໃນນະຄອນຫລວງ Naypytaw ວ່າ ສະຫະ ປະຊາຊາດຕຽມພ້ອມທີ່ຈະຊ່ອຍເຫລືອມຽນມາ ໃຫ້ກ້າວທັນກັບການປ່ຽນແປງຂອງໂລກ ໂດຍຈະເພີ່ມຄວາມພະຍາຍາມຂອງຕົນຂຶ້ນເປັນສອງເທົ່າ ເພື່ອຊ່ອຍລັດຖະບານປັບປຸງ ຊີວິດການເປັນຢູ່ຂອງປະຊາຊົນມຽນມາ ໃຫ້ດີຂຶ້ນ ກອງປະຊຸມ 3 ມື້ ທີ່ເລີ້ມຂຶ້ນໃນວັນຈັນມື້ນີ້ ແມ່ນຈັດຂຶ້ນມາໂອ້ລົມສົນ ທະນາກັນເລື້ອງທາງ ເລືອກຕ່າງໆໃນດ້ານນະໂຍບາຍ ເລື້ອງບູລິມະສິດ ແລະການປະຕິຮູບສະຖາບັນຕ່າງໆ ເພື່ອເລັ່ງລັດການພັດທະນາມະນຸດ ທີ່ຮວມເອົາທຸກຊົນເຜົ່າເຂົ້ານໍາໃນມຽນມານັ້ນ ກອງປະຊຸມດັ່ງກ່າວໄດ້ນໍາເອົາພວກນັກຊ່ຽວຊານໃນປະເທດແລະນາໆຊາດຫລາຍກວ່າ 40 ທ່ານ ມາເຂົ້າປະກອບສ່ວນໃນການອະພິປາຍບັນຫາຕ່າງໆ ຜ່ານການແບ່ງປັນກັນເລື່ອງ ປະສົບປະການພາຍໃນປະເທດ ພາຍໃນຂົງເຂດແລະຈາກປະເທດອື່ນໆ ໃນຫວ່າງບໍ່ເທົ່າໃດເດືອນຜ່ານມານີ້ ມຽນມາໄດ້ປ່ອຍພວກນັກໂທດການເມືອງຈໍານວນນຶ່ງ ຮວມທັງທ່ານນາງອອງຊານຊູຈີ ຜູ້ນໍາຝ່າຍຄ້ານ ທີ່ໄດ້ຖືກກັກໃຫ້ຢູ່ໃນບໍລິເວນບ້ານເຮືອນ ມາຫລາຍປີ ແລະເວລານີ້ກໍາລັງວາງແຜນຈະເຂົ້າແຂ່ງຂັນຊີງເອົາບ່ອນນັ່ງຢູ່ໃນສະພາແຫ່ງ ຊາດນັ້ນ ນອກນັ້ນ ມຽນມາຍັງໄດ້ໄຂການໂອ້ລົມສົນທະນາສັນຕິພາບກັບພວກກະບົດຊົນ ເຜົ່າ ແລະຜ່ອນຄາຍໃນການຄວບຄຸມສື່ມວນຊົນນໍາ ພວກທີ່ຕໍາໜິຕິຕຽນມຽນມາ ກ່າວວ່າ ເຖິງແມ່ນມີການໂອນອໍານາດຈາກພວກທະຫານໃຫ້ ມາຢູ່ພາຍໃຕ້ການປົກຄອງຂອງພົນລະເຮືອນກໍຕາມ ແຕ່ພວກນາຍພົນທະຫານກໍຍັງຄອບ ງໍາລັດຖະສະພາແລະການເມືອງນັ້ນຢູ່